། །དང་གསུམ།
རེ་བ་ཐམས་ཅད་རྫོགས་མཛད་པ། །དང་བཞི། རྡོ་རྗེ་དབང་བསྐུར་དང་ལྔ། རིན་ཆེན་དང༌། །དང་དྲུག་
གོ༑ ༑རྡོ་རྗེ་རྒྱ་མཚན་གི་སྒོ་ནས་མཚན་དྲུག་ནི། རྡོ་རྗེ་རྒྱལ་མཚན་དང་གཅིག །ཡོན་ཏན་མཚོ། དང་གཉིས། རྡོ་
རྗེ་ཡེ་ཤེས་དང་གསུམ། ཡེ་ཤེས་ཆེ། །དང་བཞི། རིགས་སྔགས་བྱེ་བའི་ཚོགས་ཀྱིས་བསྐོར། །དང་ལྔ།
ཧ་ལ་ཧ་ལ་ནག་པོ་ཆེ། །དང་དྲུག་གོ། །རྡོ་རྗེ་གཟི་བརྗིད་ཀྱི་སྒོ་ནས་མཚན་དྲུག་ནི། སྒྲ་ཆེ་ཞིང་ནི་གཅིག་འཇོམ་
པ་ཅན། །དང་གཉིས། རྡོ་ རྗེ་ འདོད་པ་དང་གསུམ་འདོད་པ་ཆེ། །དང་བཞི། སྙིགས་མའི་ལུས་ངན་རྣམས་
སྦྱོངས་བ། །དང་ལྔ། སྐད་ཅིག་གཡོ་བའི་ཐེ་ཚོམ་གཅོད། །དང་དྲུག་གོ། །རྡོ་རྗེ་བཞད་པའི་སྒོ་ནས་མཚན་དྲུག་
ནི༑ གློག་བཞིན་ཞལ་གྱི་ ལྗགས་ལས་ འཕྲོ། །དང་གཅིག །རྡོ་ རྗེ་ མེ་ དང་ གཉིས་སྟེ་མ་རུང་འདུལ། །དང་
གསུམ། དྲག་པོ་རབ་སྣང་དང་བཞི་སྣང་མཛད་པ། །དང་ལྔ། ཉི་མ་སྟོང་གིས་གདུང་པའི་ཞལ། །དང་དྲུག་
གོ༑ ༑རྡོ་རྗེ་ཆོས་ཀྱི་སྒོ་ནས་མཚན་བདུན་ནི། སྤྱན་ དམར་ དང་གཅིག །འཇིགས་ པར་ མཛད་ པ་ སོགས། །དང་
གཉིས་ཁྲོ་བོ་དུ་མའི་འོད་བཞིན་འཕྲོ། །དང་གསུམ། ཕྱག་རྣམས་དུ་མས་དང་བཞི། མཚོན་ཆ་བརྒྱ། །དང་
142

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་དྲུག་པ།
ལྔ། དུ་མའི་ཞལ་སྟེ་དང་དྲུག །སྐུ་ཡང་སྟོང༌། །དང་བདུན་ནོ། །རྡོ་རྗེ་རྣོན་པོའི་སྒོ་ནས་མཚན་ལྔ་ནི། འཁྱིལ་ཞིང་
དང་གཅིག་བརྒྱན་ཡང་ འཁྱིལ་ པ་དང་གཉིས་སྟེ། །སེམས་ཀྱི་ཆོས་པས་སྐུ་མི་མངའ། །དང་གསུམ། རྣམ་
པར་རྟོག་པ་མ་ལུས་འདུལ། །དང་བཞི། མ་རིག་འཇོམ་པའི་ཚངས་པ་སྟེ། །ལྔའོ། །འདོད་ཆགས་ཞེ་
སྡང་དྲི་མཐར་མཛད། །དང་གཅིག །སྒྱུ་མ་ཁྱབ་འཇུག་རྡོ་རྗེ་ཅན། །དང་གཉིས། རྩེ་གསུམ་རྩེ་གསུམ་
འཆང་འཕྲོག་པ། །དང་གསུམ། འདོད་ཆགས་ཞེ་སྡང་གཏི་མུག་ཆེ། །དང་བཞིའོ། །རྡོ་རྗེ་སྨྲ་བའི་སྒོ་ནས་མཚན་
བཞི་ནི། སྲིད་དང་སྲིད་མིན་རྣམ་སྦྱོངས་བ། །དང་གཅིག །ཞི་ཞིང་ལ་ལ་དགའ་བ་དང་གཉིས་སྟེ། །སངས་
རྒྱས་སངས་རྒྱས་རབ་རྫོགས་པ། །དང་གསུམ། སངས་རྒྱས་བདག་ཉིད་སངས་རྒྱས་སྐུ། །དང་བཞི་སྟེ་
མཚན་བརྒྱ་རྩ་བརྒྱད་དོ། །རྡོ་རྗེ་རབ་སྐྱེས་རྡོ་རྗེ་སེམས། །ཀུན་དུ་བཟང་པོ་ཆེར་བཟང་བ། །མཚན་རྣམས་
དམ་པས་རབ་བརྒྱན་པ། །ཁམས་སུ་བདག་ཉིད་ཁྱབ་པ་པོ། །ཐམས་ཅད་རྡོ་རྗེའི་བདག་ཉིད་གཙང་། །
ཞེས་པས་བསྟན། དྲུག་པ་བསྟོད་པའི་ཕན་ཡོན་ནི། གང་གིས་འདི་བྲིས་བཀླགས་གྱུར་ཏམ། །རྟག་
ཏུ་དེ་དོན་འཆད་བྱེད་དམ། །དྲན་ནམ་ཉན་པར༌བྱེད་ཀྱང་རུང༌། །ཕྱག་ན་རྡོ་རྗེ་འདྲ་བར་འགྱུར། །
ཞེས་པས་བསྟན། བདུན་པ་རྗེས་སུ་ཡི་རང་བ་དངོས་ནི། དེ་ནས་བཅོམ་ལྡན་འདས་ཀྱིས་དེ་སྐད་
ཅེས་བཀའ་རྩལ་པ་དང༌། བརྒྱ་བྱིན་དང་ཚངས་པ་ལ་སོགས་པ་འཁོར་རྣམས་ལ་སོགས་པ་དང༌།
ལྷ་དང༌། མི་དང༌། ལྷ་མ་ཡིན་དང༌། དྲི་ཟ་དང༌། ཀླུ་དང༌། གནོད་སྦྱིན་དང༌། སྲིན་པོ་ལ་སོགས་པ་
བཅོམ་ལྡན་འདས་ཀྱིས་གསུངས་པ་མངོན་པར་དགའ་སྟེ་རྗེས་སུ་ཡི་རང་ངོ༌། །ཞེས་པས་བསྟན།
ཞར་བྱུང་རྒྱུད་ཀྱི་རྫོགས་ཚུལ་སྨོས་པ་ནི། དེ་བཞིན་གཤེགས་པ་དགྲ་བཅོམ་པ་ཡང་དག་པ་རྫོགས་
པའི་སངས་རྒྱས་ངན་སོང་ཐམས་ཅད་ཡོངས་སུ་སྦྱོང་བའི་གཟི་བརྗིད་ཀྱི་རྒྱལ་པོའི་བརྟག་པ་རྫོགས་
སོ༑ ༑ཞེས་པས་བསྟན།
གསུམ་པ་མཇུག་གི་དོན་བྱས་ཤེས་དྲིན་བཟོ་བསྐྱེད་པའི་ཕྱིར་འགྱུར་བྱང་སྨོས་པ་ནི། རྒྱ་གར་
གྱི༌མཁན༌པོ༌ཤནྟིཾ༌ཀ༌ར༌དང༌། བོད༌ཀྱི་ལོ་ཙ་བ་བནྡྷ་ཛ་ཡ་རཀྵིས་བསྒྱུར་ཅིང་ཞུས། ཨཱ་ཙ་རྻ་རིན་ཆེན་
མཆོག་གི་སྐད་གསར་བཅད་ཀྱིས་བཅོས་ནས་གཏན་ལ་ཕབ་པའོ། །ཞེས་་པས་བསྟན། འདི་ལྟ་བུའི་
143

ངན་སོང་ཐམས་ཅད་ཡོངས་སུ་སྦྱོང་བའི་རྒྱུད་ཀྱི་རྒྱལ་པོའི་དོན་འགྲེལ་ཁོག་ཕུབ་ལེགས་པར་བཤད་པ།
རྒྱུད་འཆད་པ་རྒྱས་འབྲིང་བསྡུས་གསུམ་གྱི་རྣམ་དབྱེ་བྱེད་ཚུལ། བདག་གི་རྗེ་བླ་མ་རྣམས་འདི་ལྟར་
གསུངས་ཏེ་རྒས་པར་ན་བླ་མ་གོང་མའི་རྒྱུད་ཀྱི་ཊིཀྐ་ས་གཅད་སོགས་གསུང་རབ་ཆེན་པོ་དག་གི་གཞུང་
དང་སྦྱར་བའི་ཚིག་དོན་མཐའ་དག་མ་ལུས་པ་འཆད་པ་ནི་རབ་ཡིན་ལ། འབྲིང་དུ་ན་ས་གཅད་དང་
གཞུང་གི་ཚིག་ཡོངས་རྫོགས་སམ་ཐོག་མཐའ་སྦྱར་བའི་ཁོག་ཕུབ་ཀྱི་བཤད་པ་འདི་ལྟ་བུ་བྱེད་པའམ།
ཡང་ན་རྒྱུད་ཀྱི་ལུང་རྒྱུན་སྔོན་ལ་བྱས་ནས་ས་གཅད་དང་གཞུང་གི་ཚིག་ཟུར་སྦྱར་བ་ཙམ་ཟིན་ཐུན་
དུ་བྱེད་པ་ནི་འབྲིང་གི་འཆད་ཚུལ་ཡིན་ལ། བསྡུས་པའི་ལུགས་ནི་གཞུང་ལ་ས་གཅད་སྦྱར་བ་ཀླགས་
ལུང་དུ་བྱས་ཏེ། གལ་ཆེ་བ་རྣམས་ལ་མཆན་བུའི་སྟེང་ནས་བཤད་པ་ཐོར་ཙམ་བྱས་པས་ཀྱང་རྒྱུན་
མི་ནུབ་ཅིང་བཤད་བཀའ་ཐོབ་པར་གྱུར་བ་ཡིན་ཏེ། བླ་མ་ས་སྐྱ་པ་ཆེན་པོའི་མངོན་རྟོགས་དཀའ་
འགྲེལ་ལས་གཞུང་གི་དོན་རྣམས་ནི་མཆན་དུ་ལེགས་པར་བཏབ་ལ། ཞེས་དང༌། བཤད་པ་མང་
པོ་ནི་གསང་སྔགས་དམ་ཚིག་གི་རྒྱུད་ཡིན་པས་འཆོལ་པར་འགྱུར་ལ། ཞེས་དང༌། རྗེ་བཙུན་རིན་
པོ་ཆེས་གསུང་ལས་ཀྱང་དེ་འདྲ་བ་མང་དུ་འབྱུང་བས་སོ། །གཞན་ཡང་ངོར་ཆེན་རྡོ་རྗེ་འཆང་གི་ཀྱེ་
རྡོར་རྒྱུད་བཤད་གནང་དུས་ཀྱི་གསུང་རྒྱུད་ཟིན་བྲིས་ལས་ཀྱང༌། བླ་ཆེན་འཕགས་པ་ལ་རྒྱུད་བཤད་
ཐོབ་པ་མང་དུ་ཡོད་ཀྱང༌། ཡོངས་སུ་རྫོགས་པ་དགའ་ལྡན་པ་བཀྲ་ཤིས་དཔལ་ཆེན་ལ། ཁོང་དབུས་
ཀྱི་དགའ་ལྡན་དུ་རྒྱུད་གསུམ་གྱི་འཆད་ཉན་ལ་བཀོས་ནས། ཧོར་རྒྱལ་པོས་རྒྱུད་འཛིན་ལྔ་བརྒྱ་ཙམ་
ལ་རྒྱུན་དུ་འཚོ་བ་སྦྱར། བཀྲ་ཤིས་དཔལ་གྱི་དངོས་སློབ་ན་བཟའ་བྲག་ཕུག་པ་ལ་བླ་མ་དམ་པ་
བསོད་ནམས་རྒྱ་མཚན་གྱིས་རྒྱུད་གསུམ་གསན་དུས་དཀའ་ས་ཚོ་ལ་བཤད་པ་དུམ་ཙམ་དང༌། གཞན་
རྣམས་ལ་ལུང་གཙོ་བོར་མཛད་ནས་བཤད་བཀར་འགྲོ་བ་ཙམ་གསན་ཏེ་བརྒྱུད་པ་ཡང་བྲག་ཕུག་
པ་ཉིད་ལ་འདེད་པར་མཛད་པ་ཡིན་ནོ། །ཞེས་འབྱུང་བ་དང༌། ཞ་ལུ་བུ་སྟོན་གྱིས་ཀུན་མཁྱེན་འཕགས་
འོད་ལ་གསང་བ་འདུས་པའི་རྒྱུད་བཤད་གསན་དུས་ཀྱང༌། འཕགས་འོད་ཀྱི་གསུང་ལས། ཁྱེད་ལྟ་
བུ་ལ་རྒྱ་བའི་རྒྱ་ལུགས་དང༌། གར་པའི་གར་ལུགས་ནས་དགོས་པའི་ལུགས་མིན། གཞུང་དང་འབྲེལ་
པ་ཚོར་ཤར་ཏེ་བཀླགས་ལ་སྐབས་སྐབས་སུ་འགག་རེ་ཙམ་བཤད་དེ་ཆོས་ཐོབ་ཆེ་བར་བྱེད་པ་ཡིན་
144

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་དྲུག་པ།
ནོ༑ ༑ཞེས་གསུངས་པར་བུ་སྟོན་ཉིད་ཀྱིས་མཛད་པའི་རྒྱུད་ཀྱི་བཤད་ཐབས་གསང་བའི་སྒོ་འབྱེད་
ལས་འབྱུང་ངོ་། །
འདི་དག་ཀྱང་རྒྱུད་བཤད་རྒྱས་བསྡུས་ཀྱི་རྣམ་དབྱེ་ཤེས་པ་ལ་ཕན་པའི་རྩོད་བྲལ་གྱི་གསུང་རྒྱུན་
དུ་ཤེས་པར་བྱའོ། །གང་ལྟར་རྒྱས་འབྲིས་བསྡུས་གསུམ་གྱི་འཆད་ཚུལ་གསུམ་ཀ་ལ་རྒྱུད་གཞུང་
དབུ་ཞབས་ཡོངས་རྫོགས་ཀྱི་ལུང་དང༌། དེའི་ཚད་ལྡན་གྱི་འགྲེལ་པ་བླ་མ་བརྒྱུད་པ་ཟམ་མ་ཅད་པ་
ལས་འོངས་བའི་ལུག་རྒྱུན་ངེས་པར་བྱ་དགོས་ཤིང༌། ཡང་ས་གཅད་དང་གཞུང་སྦྱར་བའི་བཤད་
པ་ལོགས་སུ་མ་བྱུང་ཡང་རྒྱུད་ཀྱི་གཞུང་དང་འགྲེལ་པ་ཚད་ཐུབ་གང་རུང་གཅིག་གི་ལུང་ཐོབ་ཀྱང་
བཤད་བཀའི་རྒྱུན་ཐོབ་པར་འགྱུར་བ་བླ་མ་གོང་མ་རྣམས་བཞེད་པ་ལགས་པས་རྗེས་འཇུག་དཔྱོད་
ལྡན་རྣམས་ཀྱིས་དགོངས་པར་མཛོད།
འདིར་སྨྲས་པ། དཔལ་ལྡན་ངན་སོང་སྦྱོང་བའི་རྒྱུད་རྒྱལ་གྱིས། །དོན་འབྲེལ་ཁོག་ཕུབ་ལེགས་
བཤད་འདི་བགྱིས་པས། །རྩ་རྒྱུད་བླ་མའི་ཐུགས་དགོངས་རབ་རྫོགས་ནས། བདག་གི་རྒྱུད་ལ་བྱིན་
རླབས་འཇུག་གྱུར་ཅིག ༡ །ཚུལ་ཁྲིམས་རྣམ་དག་ལོག་སྤྱོད་རྦལ་བའི་སྐུ། །ཟབ་ཡངས་ཆོས་ཀྱི་ཆུ་
རྒྱུན་འབེབ་པའི་གསུང༌། །མཐོ་དམན་ཀུན་ལ་མཉམ་ཉིད་འབྱོངས་པའི་ཐུགས། །སྐྱབས་གཅིག་
རྗེ་བཙུན་མུས་པས་སླར་ཡང་སྐྱོང༌། ༢ །གང་གི་ཞལ་དཀྱིལ་ཟླ་བའི་དཀྱིལ་འཁོར་ལས། །བྱམས་
པའི་འཛུམ་ཞལ་ཡིད་ལ་ཡང་ཡང་གཅར། །དེ་འདྲ་དྲན་ཚེ་ལུས་ཀྱི་སྤུ་གཡོ་ཞིང༌། །མིག་ནས་མཆི་
མ་འཁྲུགས་པས་གསོལ་བ་འདེབས། ༣ །ཚ་བས་གདུང་ཚེ་གངས་ཆུ་འདོད་པ་བཞིན། །དུས་ངན་
སྐྱེ་བོའི་སྤྱོད་པས་ལོག་བསྒྲུབ་ཀྱིས། །ཤིན་ཏུ་མནར་ཚེ་མགོན་ཁྱོད་ལྷག་པར་དྲན། །རྨོངས་པ་བདག་
ལ་མིང་མངོན་དབྱིངས་ནས་སྐྱོབས། ༤ །འབྲེལ་ཚད་དོན་ལྡན་ཁྱོད་ཀྱི་ཐུགས་རྗེ་ཡི། །སྔོན་ཆད་ཡིད་
ལ་བསམ་པ་ཀུན་འགྲུབ་ཅིང༌། །དདུང་བདག་དང་སློབ་མར་བཅས་པ་ཡི། །འདི་ཕྱིའི་དོན་ཀུན་ཡིད་
བཞིན་འགྲུབ་པར་མཛོད། ༥ །རྗེ་བཙུན་ཁྱོད་ཀྱིས་གསུང་གི་འཕྲིན་ལས་རྣམས། ཐབས་ཚུལ་དུ་
མའི་སྒོ་ནས་འཕེལ་བའི་ཕྱིར། །ཆ་མཐུན་རྒྱུད་ཀྱི་ཁོག་ཕུབ་ལེགས་བཤད་པ། །སྦྱོང་རྒྱུད་བསྟན་པ་
145

ངན་སོང་ཐམས་ཅད་ཡོངས་སུ་སྦྱོང་བའི་རྒྱུད་ཀྱི་རྒྱལ་པོའི་དོན་འགྲེལ་ཁོག་ཕུབ་ལེགས་པར་བཤད་པ།
རྒྱས་པའི་ཉིན་བྱེད་འདི། ༦ །རྡོ་རྗེ་གདན་ལྟར་མཁས་གྲུབ་འདུ་བའི་གཞི། །དབུས་འགྱུར་ཚལ་ལྟར་
ཆོས་སྒྲ་སྒྲོག་པའི་ལྗོངས། །རྩེ་ལྔའི་རི་ལྟར་འཇམ་དབྱངས་སྤྲུལ་པའི་གནས། དཔལ་ལྡན་ས་སྐྱའི་
གནས་སུ་ལེགས་པར་སྦྱར། ༧ །དགེ་བ་འདིས་མཚོན་དུ་གསུམ་དགེ་བའི་མཐུས། །བདག་དང་བདག་
གི་གདུལ་བྱར་གྱུར་པ་ཡིས། །ཤེས་རྒྱུད་སྒྲིབ་གཉིས་བག་ཆགས་ཀུན་བྱང་ནས། །དུས་འདིར་ནད་
མེད་ཚེ་རབས་མཐར་ཕྱིན་ཞིང༌། ༨ །རྡོ་རྗེའི་ལུས་བརྟས་དབང་པོ་ཀུན་གསལ་བས། །བསྟན་དང་
འགྲོ་བའི་དོན་མང་འགྲུབ་པ་དང༌། །ནམ་ཞིག་ཚེ་འདིའི་སྣང་བ་ནུབ་མ་ཐག །དཔོན་སློབ་ལྷན་ཅིག་
བདེ་བ་ཅན་སྐྱེས་ནས། ༩ །ས་ལམ་ཐར་ཕྱིན་གང་འདུལ་སྤྲུལ་པ་ཡིས། །སྤྱི་དང་བྱེ་བྲག་བསྟན་པ་
རྒྱས་བྱེད་ཤོག །གཞན་ཡང་གང་རིའི་ཁྲོད་ཀྱི་རྡོ་རྗེ་གདན། །དཔལ་ལྡན་ས་སྐྱའི་བསྟན་པའི་རྒྱུན་
སྐྱོང་བའི། ༡༠ །མྱུར་དུ་རིངས་བརྒྱུད་དྲི་མེད་འགའ་འབྱུང་ཞིང༌། །དེ་རྒྱུན་སྐལ་པར་རྒྱུན་ཆད་མེད་
པར་ཤོག །དེ་དག་རྣམས་དང་དངོས་རྒྱུད་བ་སློབ་མ་ཡིས། །སྔགས་འཆང་ཡབ་སྲས་བསྟན་པའི་
རྒྱུན་བཟང་འདི། ༡༡ །ཡར་ངོའི་ཟླ་ལྟར་འཕེལ་ཞིང་རབ་རྒྱས་ནས། །ས་སྐྱའི་རྗེ་བཙུན་རྣམས་ཀྱི་
འཕྲིན་ལས་ཀྱིས། །ཁ་བ་རི་ཡི་ལྗོངས་ཀུན་ཁྱབ་པ་སོགས། །བདག་གི་རེ་སྨོན་ཐམས་ཅད་འགྲུབ་
གྱུར་ཅིག །༡༢
ཅེས་ངན་སོང་ཐམས་ཅད་ཡོངས་སུ་སྦྱོང་བའི་རྒྱུད་ཀྱི་རྒྱལ་པོའི་དོན་འགྲེལ་ཁོག་ཕུབ་ལེགས་
པར་བཤད་པ་སྦྱོང་རྒྱུད་བསྟན་པ་རྒྱས་པའི་ཉིན་བྱེད་ཅེས་བྱ་བ་འདི་ཡང་འཇམ་མགོན་གྲུབ་པའི་དཔའ་
བོ་པདྨའི་རྣམ་འཕྲུལ་བསོད་ནམས་དབང་པོ་དང༌། བྱང་ཆུབ་སེམས་དཔའ་ཞི་བ་མཚོའི་རྣམ་པར་
སྤྲུལ་པ་སྔགས་འཆང་གྲགས་པ་བློ་གྲོས། རིགས་ཐམས་ཅད་དང་དཀྱིལ་འཁོར་ཐམས་ཅད་ཀྱི་ཁྱབ་
བདག་དྲུག་པ་རྡོ་རྗེ་སེམས་དཔའ་ཉིད་གཞན་ངོར་ངུར་སྨྲིག་གི་བླ་གོས་འཆང་བ་རྒྱལ་ཚབ་མུས་པ་
ཆེན་པོ་སངས་རྒྱས་རྒྱལ་མཚན། སྤྲུལ་པའི་སྐུ་ལོ་ནས་སྤྱན་སྔ་རིན་པོ་ཆེ་ཀུན་དགའི་མཚན་ཅན་རྗེ་
ནགས་དགོན་པ་ཆེན་པོ་སྦྱིན་པ་གྲགས་པ། ཉམས་རྟོགས་ཀྱི་མངའ་བདག་གྲུབ་མཆོག་དབང་ཕྱུག་
རབ་བརྟན། མཁན་ཆེན་ཐམས་ཅད་མཁྱེན་པ་ངག་དབང་ཆོས་ཀྱི་གྲགས་པ་རྣམས་གཙོ་བོར་སྨོས་
146

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་དྲུག་པ།
པའི་ཡོངས་འཛིན་ཆོས་བཞིན་དུ་སྤྱོད་པའི་ཞབས་སྡུལ་སྤྱི་བོས་ལེན་པ། དཔལ་ས་སྐྱ་པ་ཤཱཀྱའི་དགེ་
བསྙེན་ཐེག་པ་མཆོག་གི་རྣལ་འབྱོར་པ་སྔགས་འཆང་ངག་དབང་ཀུན་དགའ་བསོད་ནམས་གྲགས་པ་
རྒྱལ་མཚན་དཔལ་བཟང་པོས་སྔོན་བྱོན་པའི་བླ་མ་གོང་མ་རྣམས་ཀྱི་རྣལ་འབྱོར་རྒྱུད་ཀྱི་བསྟན་པ་
དར་རྒྱས་སུ་མཛད་པའི་ཚུལ་གྱི་གསུང་རབ་རྣམས་མཐོང་བའི་ཚེ་དང་འདོད་ཀྱི་དད་པ་བཅོས་མ་མ་
ཡིན་པ་སྐྱེས་པའི་རྐྱེན་བྱས། ད་དུང་བདག་ལ་ན་ནས་རྣལ་འབྱོར་རྒྱུད་ཀྱི་བསྟན་པ་ཅུང་ཟད་ཙམ་
འཕེལ་ན་མི་མ་རུང་སྙམ་པའི་ལྷག་བསམ་རྣམ་པར་དག་པའི་ཀུན་ནས་སློང་སྟེ། རྒྱ་གར་ལུགས་ལ་
སརྦ་ཛི་ཏྲ་སྟེ་འདི་འདུལ་ཅེས་གྲགས་ཤིང༌། རྒྱ་ནག་ལུགས་ལ་མེ་མོ་ཕག་གི་ལོ་ནག་ཟླ་བའི་དམར་
ཆ་དགའ་བ་གཉིས་པའི་ཚེས་ལ་དཔལ་ས་སྐྱའི་ཆོས་གྲྭ་ཆེན་པོའི་བཞི་ཐོག་བླ་བྲང་གི་ཚོམ་དམར་དུ་
སྦྱར་བའི་ཡི་གེ་པ་ནི་སྐྱེས་སྦྱང་གི་བློ་མིག་རབ་ཏུ་གསལ་ཞིང༌། ཡི་གེའི་འདུ་བྱེད་ལ་སྦྱངས་པ་ཕུལ་
དུ་ཕྱིན་པ་བསམ་འགྲུབ་ལྷས་སྦྱིན་གྱིས་རྣམ་རྒྱལ་རྡོ་རྗེའི་དད་པ་དང་བརྩོན་འགྲུས་བླ་ན་མེད་པའི་སྒོ་
ནས་མགྱོགས་པར་བགྱིས་སོ། །འདིས་བསྟན་པ་སྤྱི་དང་བྱེ་བྲག་རྣལ་འབྱོར་རྒྱུད་ཀྱི་བསྟན་པ་འཕེལ་
ཞིང་རྒྱས་ལ་ཡུན་རིང་དུ་གནས་པར་གྱུར་ཅིག །ཤུབྷཾ་མསྟུ་སར་ཝ་ཛ་ག་ཏཾ།